
Minek nevezzelek? Tipokronológiai kérdések a Nádas-menti paleolit lelőhelyek kapcsán

Az Erdélyi-medence paleolitikumának kutatása a 19. század végén kezdődött, a szakma
azonban a mai napig nem tudott más történeti korszakokhoz hasonló, a teljes régiót felölelő
tudásanyagot létrehozni.
BA szakdolgozatomban azt vizsgáltam, hogy a Nádas-völgyére vonatkozó szegényes
szakirodalmi adatok ellenére, léteznek-e Kolozsvár-környéki őskőkorszaki lelőhelyek? A
kérdéskörre vonatkozó korábbi kutatásaim igazolták, a paleolit közösségek Nádas-menti
megtelepedését. A probléma feltárásának érdekfeszítő részét jelenti, a szóban forgó őskőkori
társadalmak jelenlétének regionális kontextusban való kultúrtörténeti értékelése. Hasonlóképpen
fontos a közösségeket anyagi műveltségének kulturális besorolása is. Mindez korántsem
egyszerű feladat. A kutatás eredményeinek értelmezhetőségét jelentősen befolyásolja a vizsgált
kistérség földrajzi adottságaiból fakadó leletanyag változatosság.
Az előadásban bemutatott három felszíni leletgyűjtés értékelése, reményeim szerint, egy
behatóbb jövőbeli kutatás kiindulási pontját képezi. Az elvégzetthez hasonló kutatások közelebb
vihetnek az erdélyi paleolitikum feltérképezésének távlati céljához.



